open-index/open-wikipedia-markdown huggingface dataset:
Kubieši

thumb|Kubas bērni (2012)
**Kubieši** (spāņu: *Cubanos*) ir Kubas pamattauta. Kopējais skaits — 15 miljoni (2023), no tiem 1,2 miljoni dzīvo ASV (2021) un 176,8 tūkstoši Spānijā (2021). Ticīgie pārsvarā ir katoļi, retāk arī protestanti un Āfrikas sinkrētisko kultu piekritēji. Runā spāņu valodā (Kubas variants). 

2012. gada tautas skaitīšanā Kubā 64,1 % iedzīvotāju sevi identificēja kā baltos. Lielākājai daļai eiropiešu izcelmes iedzīvotājiem ir saknes no Spānijas. Afrokubieši veidoja 9,3 % iedzīvotāju. Aptuveni 1,3 miljoni kubiešu sevi raksturoja kā melnādainos. 26,6 % (2,97 miljoni) kubiešu sevi identificēja kā mulatus vai metisus.

## Ievērojami kubieši

* Hosē Martī
* Fidels Kastro
* Če Gevara

## Ārējās saites
Akminīši

**Akminīši** var būt:

* Akminīši — ciems Feimaņu pagastā, Rēzeknes novadā;
* Akminīši — ciems Kaunatas pagastā, Rēzeknes novadā.
Bruno Musolīni

thumb|Bruno Musolīni
**Bruno Musolīni** (itāļu: *Bruno Mussolini*; dzimis  Milānā, miris  Pizā) bija Benito Musolīni otrais dēls, gaisa spēku pilots, aviokompānijas L.A.T.I. Airlines ģenerāldirektors. Piedalījās Abesīnijas bombardēšanā.

1941. gada 7. augustā 23 gadus vecais Bruno Musolīni pacēlās ar "slepeno" *Piaggio P.108* bumbvedēju netālu no San Džusto lidostas Pizā. Pēc neveiksmīgas pacelšanās lidmašīna avarēja.

## Ārējās saites

*British Pathé short - "Bruno Mussolini Weds"
Suntažu pamatskola

**Suntažu pamatskola** ir vispārizglītojoša skola Ogres novada Suntažos.

## Izglītības programmas
# Vispārējā pirmsskolas izglītības programma (kods 01011111);
# Speciālā pirmsskolas izglītības programma izglītojamiem ar jauktiem attīstības traucējumiem (kods 01015611);
# Pamatizglītības programma (kods 21011111);
# Speciālās pamatizglītības programma izglītojamajiem ar mācīšanās traucējumiem (kods 21015611);
# Speciālās pamatizglītības programma izglītojamajiem ar garīgās attīstības traucējumiem (kods 21015811);
# Speciālās pamatizglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (kods 21015911);

## Vēsture
Izglītības pirmsākumi Suntažos meklējami jau 1687. gadā, kad izdota zviedru valdības pavēle dot katrai draudzei ķestera zemi un celt skolu, taču pirmā izglītības iestādē Suntažos sāka darboties 1726. gadā.

1819. gada likums noteica, ka katrā pagastā dibināma pagastskola. Savulaik Suntažu pagastskola atradusies gan krogā, gan tiesas ēkā, gan īrētās telpās pie saimniekiem.

20. gadsimta sākumā Suntāžu pagasta robežās bija Suntažu un Kastrānes pagastskolas, Suntažu luterāņu draudzes skola un Suntažu pareizticīgās draudzes skola, kurās strādāja semināros izglītoties latviešu skolotāji.

Pirmā pasaules kara laikā skola strādāja ar pārtraukumiem. 1916. gadā draudzes skolā ierīkoja hospitāli, bet 1917. gadā pagasta un draudzes skolas pilnībā sagrautas. 1920. gadā Latvijas valdība nodeva skolas rīcībā Suntažu muižu. 1923. gadā notika pirmais pamatskolas izlaidums. 1940. gada beigās skolā mācījās 234 skolēni un strādāja 7 skolotāji.

Otrā pasaules kara laikā skola stipri cieta. 1944.gadā uz laiku bija pārtraukta tās darbība, telpās atradās hospitālis, skolai uzticīgs palika tikai direktors A. Āķis un viena skolotāja, tomēr darbs atsākts un 1945. gadā skolu beidza 18 skolēni. Tai pašā gadā skola pārveidota par 7-gadīgo pamatskolu, bet 1952. gadā par **Suntažu vidusskolu**. 1984. gadā skolai uzbūvēta piebūve ar mācību kabinetiem un sporta zāli.

2023. gadā pieņemts lēmums par Suntažu vidusskolas reorganizāciju, sākot ar 2024. gada 1. septembri, pārveidojot to par pamatskolu.

## Atsauces
Baldriāni

**Baldriāni** () ir ģints, kuras dabiskais izplatības areāls ir mērenajā, subtropu joslā un tropu kalnos. Mūsdienās ģints tiek klasificēta kaprifoliju dzimtā (iepriekš — baldriānu dzimtā).

## Nosaukuma izcelsme
Baldriānu ģints zinātniskais nosaukums *Valeriana* cēlies no darbības vārdiem *valere*, kas nozīmē būt veselam un *valero* — būt stipram. Vēl kāda versija norāda uz baldriāna saikni ar romiešu imperatoru Valeriānu (valdīja no 253. līdz 260. gadam). Iespējams, augs ticis nodēvēts imperatora vārdā, bet tikpat labi iespējams, ka abi — gan augs, gan imperators — savus latīniskos vārdus guvuši tieši savu īpašību dēļ.

## Klasifikācija
Ģintī ir klasificētas vairāk nekā 400 sugas, tostarp (nepilns saraksts):

* Ārstnieciskais baldriāns (*Valeriana officinalis*) — sastopama Latvijā
* *Valeriana alypifolia*
* *Valeriana aretioides*
* *Valeriana asterothrix*
* *Valeriana bertiscea*
* *Valeriana buxifolia*
* *Valeriana californica*
* *Valeriana celtica*
* *Valeriana cernua*
* *Valeriana coleophylla*
* *Valeriana dioica*
* *Valeriana edulis*
* *Valeriana fauriei*
* *Valeriana montana*
* *Valeriana occidentalis*
* *Valeriana pauciflora*
* *Valeriana pyrenaica*
* *Valeriana secunda*
* *Valeriana sitchensis*
* *Valeriana uliginosa*

## Galerija

Attēls:Valeriana officinalis, Echter Baldrian, Valerianaceae.jpg|Ārstnieciskais baldriāns (*Valeriana officinalis*)
Attēls:Valeriana celtica (Echt-Speik) IMG 2623.jpg|*Valeriana celtica*
Attēls:Valeriana dioica kz04.jpg|*Valeriana dioica*
Attēls:Valeriana edulis (29132768341).jpg|*Valeriana edulis*
Attēls:Valeriana sitchensis (Sitka valerian) - Flickr - brewbooks (1).jpg|*Valeriana sitchensis*


## Atsauces
Muhammeds bin Selmāns

**Muhammeds bin Selmāns Āl Saūds** (, *Muḥammad bin Salmān ʾĀl Su‘ūd*, dzimis ) ir Saūda Arābijas kroņprincis un premjerministrs. No 2015. līdz 2022. gadam bija Saūda Arābijas aizsardzības ministrs. *[[De facto]]* viņš tiek uzskatīts par Saūdas Arābijas valsts vadītāju. Muhammeds bin Selmāns ir pašreizējā Saūda Arābijas monarha Selmāna Āl Saūda septītais dēls. Žurnāls *[[Forbes]]* 2018. gadā Muhammedu bin Selmānu nosauca par astoto ietekmīgāko cilvēku pasaulē. Viņa bagātība tiek lēsta 25 miljardu ASV dolāru apmērā, kas padara viņu par vienu no pasaules bagātākajiem cilvēkiem.

## Atsauces

## Ārējās saites
Madlienas vidusskola

**Madlienas vidusskola** ir vispārizglītojoša mācību iestāde Ogres novada Madlienā, kas dibināta 1972. gadā. 

## Vēsture
Madlienas vidusskola dibināta 1972. gadā, līdz ar jaunās skolas ēkas atklāšanu. Pirms tam, Madlienā darbojusies gan 7-gadīgā skola, gan vēlāk 8-gadīgā skola. 1973. gadā skolai uzbuvēta sporta zāle, bet gadu vēlāk arī stadions. 1978. gadā skolai klāt tiek piebūvēts arī baseins. 1989. gadā tiek uzbūvēta arī aktu zāle. 

Plānots, ka ar 2026. gada 1. augustu Madlienas vidusskolai pievienos Ķeipenes pamatskolu un Taurupes pamatskolu, saglabājot mācību norises vietas esošajās skolas ēkās. Vienlaicīgi ar skolu apvienošanu, plānots mainīt skolas nosaukumu uz **Madlienas Reģiona vidusskolu**.

## Direktori
# Broņislavs Zukulis (1972—1999)
# Inga Šrādere (1999—2001)
# Alda Kraseva (2001—2014)
# Edgars Viņķis (2014—pašlaik)

## Programmas
# Pamatizglītības programma (21011111)
# Speciālās pamatizglītības programma izglītojamiem ar mācīšanās traucējumiem (21015611)
# Speciālās pamatizglītības programma izglītojamiem ar garīgās attīstības traucējumiem (21015811)
# Vispārējās vidējās izglītības programma (31016011)

## Atsauces
Bābs

**Bābs** (, *bāb*, dzimis , miris ), īstajā vārdā **Sajjeds Alī Muhammeds Širāzi** (), ir bābisma reliģijas dibinātājs un viena no centrālajām figūrām bahāju ticībā.

1844. gadā viņš 24 gadu vecumā pieņēma šeihistu un dažu citu sektu titulu Bābs un sāka propagandēt savas idejas. Bābs un viņa sekotāji uzskatīja, ka šeihisms zaudējis aktualitāti un jāmodernizē, tomēr vairums šeihistu viņam nepiekrita. Bābs savās vēstulēs un grāmatās sevi sauca par priekšgājēju slēptajiem imāmiem vai mesijām, analoģiski Jāņa Kristītāja lomai kristietībā. Bāba sekotāji — bābīdi bez viņa klātbūtnes 1844. gadā sarīkoja nekārtības Šīrāzā, un tas sagādāja Bābam problēmas ar varas iestādēm. Vairākkārt viņš tika arestēts par savu, galvenokārt rakstisko, propagandu, līdz 1848. gadā, atrazdamies cietumā, uzsāka atklātu konfrontāciju un pasludināja sevi par mahdī, pie tam noliedzot islāma mācību, kura esot jānomaina ar viņa aprakstīto kārtību. 1850. gadā Bābu sodīja ar nāvi, nošaujot, cerībā izbeigt babīdu rīkotās nekārtības, kas izdevās tikai daļēji.

## Atsauces

## Ārējās saites
Jaunkaledonijas futbola izlase

**Jaunkaledonijas futbola izlase** ir nacionālā futbola komanda, kas pārstāv Jaunkaledoniju starptautiskās futbola sacensībās. Jaunkaledonijas futbola izlasi pārvalda Jaunkaledonijas Futbola federācija.

## Pasaules kausā
* 1930—2002 — *Nebija [[FIFA]] dalībnieks*
* 2006—2022 — *Nekvalificējās*

## Okeānijas Nāciju kausā
* 1973 — Trešā vieta
* 1980 — Trešā vieta
* 1996 — 2000 — *Nekvalificējās*
* 2002 — Grupu turnīrs
* 2004 — *Nekvalificējās*
* 2008 — Otrā vieta
* 2012 — Otrā vieta
* 2016 — Trešā vieta
* 2020 — *[[COVID-19 pandēmija]]s dēļ atcelts*
* 2024 -

## Atsauces
Baldriņi

**Baldriņi** () ir kaprifoliju dzimtas ģints (agrāk klasificēta baldriānu dzimtā).

Dažas sugas ir sastopamas arī Latvijā.

Ģintī ir klasificētas šādas sugas:

* Dūnaugļu baldriņš (*Valerianella eriocarpa*) Desv.
* Salātu baldriņš (*Valerianella locusta*) (L.) Laterr.
* Uzpūstais baldriņš (*Valerianella rimosa*) Bastard
* Zobainais baldriņš (*Valerianella dentata*) (L.) Pollich
* *Valerianella abyssinica* Fresen.
* *Valerianella adylovii* M.N.Abdull.
* *Valerianella amblyotis* Fisch. & C.A.Mey. ex Hohen.
* *Valerianella antilibanotica* Rech.f.
* *Valerianella balansae* V.A.Matthews
* *Valerianella chlorodonta* Coss. & Durieu
* *Valerianella chlorostephana* Boiss. & Balansa
* *Valerianella corniculata* C.A.Mey.
* *Valerianella cymbaecarpa* C.A.Mey.
* *Valerianella dactylophylla* Boiss. & Hohen.
* *Valerianella deserticola* Hadač
* *Valerianella falconida* Shvedtsch.
* *Valerianella glomerata* Boiss. & Balansa
* *Valerianella kulabensis* Lipsky ex Lincz.
* *Valerianella leiocarpa* (K.Koch) Kuntze
* *Valerianella leptocarpa* Pomel
* *Valerianella multidentata* Loscos & J.Pardo
* *Valerianella muricata* (Steven ex M.Bieb.) W.H.Baxter
* *Valerianella orientalis* (Schltdl.) Boiss. & Balansa
* *Valerianella ovczinnikovii* Sharipova
* *Valerianella petrovichii* Asch.
* *Valerianella platycarpa* Trautv.
* *Valerianella pomelii* Batt.
* *Valerianella stephanodon* Coss. & Durieu
* *Valerianella triceras* Bornm.
* *Valerianella turcica* Doğru-Koca & G.Zare
* *Valerianella turkestanica* Regel & Schmalh.
* *Valerianella varzobica* Sharipova

## Atsauces

.
Stounhērstas trakonams

**"Stounhērstas trakonams"** (), zināma arī kā ***Eliza Graves***, ir 2014. gada ASV psiholoģiska šausmu filma, kuras režisors ir Breds Andersons. Filmā galvenās lomas atveido Keita Bekinseila, Džims Stērdžess, Deivids Tjūliss, Brendans Glīsons, Bens Kingslijs un Maikls Keins. Filma ir daļēji balstīta uz Edgara Alana Po 1845. gada īso stāstu *The System of Doctor Tarr and Professor Fether*.

Filma stāsta par Oksfordas absolventu, kurš iegūst darbu psihiatriskajā slimnīcā, kur viņš atklāj tumšus noslēpumus.

Filmas "Stounhērstas trakonams" pirmizrāde notika . Filma saņēma atšķirīgas kritiķu atsauksmes. Tīmekļa vietnē *[[Rotten Tomatoes]]* filmai ir 55% vērtējums.

## Atsauces

## Ārējās saites
Nolīdzināt līdz ar zemi

**"Nolīdzināt līdz ar zemi"** () ir 2018. gada ASV ''neo-noir'' krimināltrillera filma, kuras režisors ir S. Kreigs Zālers. Filmā galvenās lomas atveido Mels Gibsons, Vinss Vons, Torijs Kitlss, Maikls Džejs Vaits, Dženifere Kārpentere, Lorija Holdena, Freds Melameds, Udo Kīrs, Tomass Krečmans un Dons Džonsons.

Filma stāsta par diviem policijas detektīviem, kurus atstādina par brutalitāti pret aizturētajiem. Izmisīgi vajagot naudu, viņi iesaistās kriminālajā pasaulē un profesionāla zagļa pastrādātā bankas laupīšanā.

Filmas "Nolīdzināt līdz ar zemi" pirmizrāde notika  Venēcijas kinofestivālā. Latvijā filmas pirmizrāde notika . Filma saņēma galvenokārt pozitīvas kritiķu atsauksmes, slavējot Gibsona aktierspēli, filmas tumšo atmosfēru un tēmas, bet kritizējot filmas garumu un pārmērīgo vardarbību. Filma saņēma vairākas nominācijas 45. Saturna balvas pasniegšanas ceremonijā. Tīmekļa vietnē *[[Rotten Tomatoes]]* filmai ir 76% vērtējums.

## Atsauces

## Ārējās saites
Wimbledon F.C.

***Wimbledon Football Club*** bija Anglijas futbola klubs no Vimbldonas Londonas dienvidrietumos. Klubs tika dibināts 1889. gadā. No 1919. līdz 1991. gadam klubs savas mājas spēles aizvadīja *[[Plough Lane]]* stadionā. Lielāko daļu savas vēstures klubs ir pavadījis ārpus futbola līgas sistēmas.

Strauju izaugsmi klubs piedzīvoja 1980. gados, kad tas no pēc spēka ceturtās līgas 1986. gadā nokļuva augstākajā Pirmajā divīzijā. 1988. gadā klubs ieguva FA kausu, finālā apspēlējot ''Liverpool''. 2000. gadā klubs izkrita no Anglijas Premjerlīgas.

2001. gadā klubs paziņoja par nodomu pārcelties uz Miltonkīnzas pilsētu. Neskatoties uz aso kluba fanu kritiku, pārcelšanos atbalstīja un Anglijas futbola līga un Anglijas Futbola asociācija. Kluba fani dibināja *[[AFC Wimbledon]]*, bet *Wimbledon F.C.* sākot no 2003.–2004. gada sezonas tika pārsaukts par *[[Milton Keynes Dons F.C.]]*.

## Sasniegumi
* **Anglijas futbola 4. līmenis** (pašlaik — *League Two*)
** Čempioni (1): 1982–83
* '''FA kauss'''
** Čempioni (1): 1987–88

## Ārējās saites
Ganu iela

**Ganu iela** var būt:

* Ganu iela — iela Rīgā;
* Ganu iela — iela Ikšķilē;
* Ganu iela — iela Jēkabpilī;
* Ganu iela — iela Jūrmalā;
* Ganu iela — iela Ķegumā;
* Ganu iela — iela Ķekavā;

* Ganu iela — iela Olaines pagasta Jaunolainē;
* Ganu iela — iela Mežārēs.

## Skatīt arī
* Mazā Ganu iela
* Ganību iela
Tanku dūre

[thumb|Somijas karavīrs ar ''Panzerfaust'' [Turpinājuma karš|Turpinājuma kara laikā.]]
**Tanku dūre** () bija Otrā pasaules kara reaktīvā prettanku šautene, kas 1943. gada augustā nokļuva Vērmahta bruņojumā. Priekšpusē ievietotā kaujas galviņa svēra 3,3 kg un saturēja aptuveni 1,6 kg sprāgstvielas, kas varēja caursist līdz 20 cm biezas tanku bruņas. 

## Vēsture
*Panzerfaust* izstrādāja militārā rūpnīca HASAG (*Hugo Schneider AG*), balstoties uz 1939. gadā patentēto Franca Rūdolfa Tomaneka reaktīvo lādiņu.  1942. gadā sāka izgatavot magnētiskos lādiņus, ko vajadzēja piestiprināt pretinieka tanku bruņām, bet vēlāk izgatavoja no attāluma šaujamu bezatsitiena prettanku granātu, ko sāka dēvēt par "tanku dūri". 
Otrā pasaules kara laikā Vērmahts izmantoja trīs versijas: no 1943. gada augusta *Panzerfaust 30* šaušanai 30 metru attālumā, vēlāk sekoja *Panzerfaust 60* un *Panzerfaust 100*. Kopumā saražoja 6,7 miljonus šo ieroču.

Kara beigās arī Sarkanās armijas bruņojumā nokļuva eksperimetāli "Tanku dūrei" līdzīgi reaktīvie granātmetēji *РПГ* (), tomēr to uzlabotā sērijveida modeļa *РПГ-2* ražošana sākās tikai 1949. gadā.
## Ārējās saites

* Contemporary U.S. Intelligence Report on German Hollow-Charge Weapons
Plymouth Argyle F.C.

***Plymouth Argyle Football Club*** ir profesionāls Anglijas futbola klubs no Plimutas pilsētas, kas piedalās Anglijas trešajā spēcīgākajā futbola līgā jeb EFL League One. Klubs savas mājas spēles aizvada *[[Home Park]]* stadionā, kurā ir 17 900 skatītāju vietas.

Klubs tika dibināts 1886. gadā kā vienkārši ***Argyle***. Kluba logotipā ir attēlots ''Mayflower'' kuģis, kas 1620. gadā no Plimutas devās ceļā uz ASV. *Plymouth Argyle* ir vistālāk uz dienvidiem un rietumiem esošais profesionālais Anglijas futbola klubs, kā arī vienīgais ar nosaukumu *Argyle*. Klubs nekad nav spēlējis Anglijas augstākajā futbola līgā.

No 2016. līdz 2017. gadam klubā spēlēja Latvijas futbolists Nauris Bulvītis.

## Sasniegumi

* **Anglijas futbola 3. līmenis** (pašlaik — *League One*)
** Čempioni (5): 1929–30, 1951–52, 1958–59, 2003–04, 2022–23
** Vicečempioni (8): 1921–22, 1922–23, 1923–24, 1924–25, 1925–26, 1926–27, 1974–75, 1985–86
* **Anglijas futbola 4. līmenis** (pašlaik — *League Two*)
** Čempioni (1): 2001–02
** Vicečempioni (1): 2016–17
** Paaugstināti (1): 2019–20
** Izslēgšanas spēļu uzvarētāji (1): 2016–17
* **[[EFL Trophy]]**
** Finālisti (1): 2022–23

## Ārējās saites

*
Krievijas igauņi

[thumb|Igauņi, kas pārceļas no Krievijas uz Igauniju ([Narva, 1921)]]
**Krievijas igauņi** () ir viena no mazākajām etniskajām grupām Krievijā. Saskaņā ar 2020.—2021. gada Viskrievijas tautas skaitīšanas datiem igauņu skaits Krievijā bija 8093 cilvēki (0,005 % no kopējā iedzīvotāju skaita).

## Vēsture
Tiek izdalīti šādi igauņu pārcelšanās no Igaunijas uz Krieviju un no Krievijas uz Igauniju un citām valstīm posmi:

* 18. gadsimta pirmā puse — masveida igauņu pārcelšanās uz Ingermanlandes teritoriju, lai apgūtu jaunas zemes pēc Baltijas pievienošanas Krievijas Impērijai Lielā Ziemeļu kara rezultātā;
* 19. gadsimts — spontāna emigrācija uz pilsētām Igaunijas guberņas tuvumā, galvenokārt uz Sanktpēterburgu, Pleskavu un Novgorodu, kur daudzi igauņi strādāja rūpniecības uzņēmumos;
* Igauņu zemnieku emigrācija uz mazattīstītajām zemēm Krimā, Ziemeļkaukāzā, Sibīrijā un Tālajos Austrumos, ko veicināja arī Transsibīrijas dzelzceļa izbūve, kā arī uz Volgas reģionu (Samaras un Simbirskas guberņu);
* 1906.—1917. gada emigrācija Stalipina agrārās reformas laikā, galvenokārt uz Sibīriju, labākas dzīves un darba meklējumos, kā arī bezzemnieku dēļ (⅓ Igaunijas lauku iedzīvotāju bija bezzemnieki);
* Pirmais pasaules karš — igauņu mobilizācija Krievijas Impērijas armijā, iedzīvotāju evakuācija;
* 1920.—1923. gada igauņu izceļošana no Krievijas uz Igauniju, pamatojoties uz attiecīgu līgumu starp Padomju Krieviju un Igaunijas Republiku. Uz Igauniju tika izmitināti no 30 000 līdz 37 600 cilvēku;
* Staļina represiju laikā 20. gadsimta 30. gados tika sodīti ar nāvi vairāki desmiti igauņu izcelsmes padomju partijas, armijas un sabiedrisko darbinieku, kas strādāja PSRS, kā arī cīnītāji par padomju varu (Augusts Korks, Jāns Anvelts un citi);
* Otrais pasaules karš — evakuācija uz PSRS austrumiem (aptuveni 5000 evakuēto Igaunijas iedzīvotāju neatgriezās);
* 1941. gada jūnija deportācija pēc Igaunijas okupācijas (9267 cilvēki tika deportēti uz Krievijas PFSR austrumu reģioniem);
* 1945.—1951. gada deportācijas no Igaunijas PSR;
* 1949. gada marta deportācija (no Igaunijas tika deportēti 20 072 cilvēki);
* 1952.—1990. gada igauņu atgriešanās no Krievijas un emigrācija uz citām pasaules valstīm;
* Kopš 1991. gada — igauņu emigrācija no Krievijas uz Igaunijas Republiku (nenozīmīga) un citām valstīm (galvenokārt uz Somiju).

## Atsauces

## Skatīt arī
* Krāsnas igauņi

## Ārējās saites
Ogres tehnikums

**Ogres tehnikums** ir profesionālās vidējās izglītības iestāde, kas atrodas Ogres novada Aizupēs pie pašas Ogres pilsētas robežas.

## Vēsture
Skola dibināta 2011. gadā, apvienojot Ogres Amatniecības vidusskolu, Ogres Meža tehnikumu un Ogres Profesionālo vidusskolu. Tā ir tiešā Latvijas Republikas Izglītības un zinātnes ministrijas pakļautībā. 2013. gadā **Ogres Valsts tehnikumam** piešķirts Profesionālās izglītības kompetences centra statuss un nomainīts nosaukums uz Ogres tehnikumu.

## Pamatprogrammas
Ogres tehnikums savas izglītības programmas realizē arī Rankā un Vecbebros.

**Ogrē realizētās izglītības programmas:**
* Mežsaimniecība un Meža darbi un tehnika:
** Mežsaimnecības tehniķis;
** Meža mašīnu operātors.

* Mašīnzinības:
** Smago spēkratu mehāniķis.

* Viesnīcu un restorānu pakalpojumi:
** Viesnīcu un pakalpojumu speciālists;
** Pavārs.

* Administratīvais darbs:
** Grāmatvedis;
** Klientu apkalpošanas speciālists.

* Datorzinātnes un elektronika:
** Datorsistēmu tehniķis;
** Elektronikas tehniķis.

* Dizains un māksla:
** Interjera dizainera asistents;
** Grafikas dizainera asistents;
** Vides dizainera asistents;
** Audiovizuālās komunikācijas dizainera asistents;
** Video oprators.

* Kokizstrādājumu izgatavošana un būvdarbi:
** Mēbeļu galdnieks;
** Namdaris;
** Jumiķis.

**Rankā realizētās izglītības programmas:**
* Meža darbi un tehnika:
** Meža mašīnu operātors.

* Kokizstrādājumu izgatavošana:
** Būvizstrādājumu galdnieks.

* Mašīnzinības:
** Spēkratu mehāniķis.

**Vecbebros realizētās izglītības programmas:**
* Biškopība.

## Atsauces
Līvciema iela (Rīga)

**Līvciema iela** ir iela Rīgā, Zemgales priekšpilsētā, Ziepniekkalna apkaimē. Līvciema iela sākas krustojumā ar Valdeķu ielu (savienojums tikai gājējiem) un beidzas krustojumā ar Ozolciema ielu. Kopējais ielas garums ir 1430 metri, un tā sastāv no 2 braukšanas joslām ar asfalta segumu.

Līvciema ielā ir pārsvarā dažāda tipa dzīvojamā apbūve, bet arī atsevišķas sabiedriskas celtnes, tostarp tirdzniecības centrs "Mego" (Līvciema ielā 46) un privātais bērnudārzs "BeBe.lv" (Līvciema ielā 48).

1908. gadā nosaukums tās tolaik pastāvējušajai daļai ziemeļu daļā līdz Graudu ielai pilsētas kartē bija **Ēbelmuižas iela**.

## Ielu savienojumi
Līvciema iela ir savienota ar šādām ielām:
* Valdeķu iela (savienojums gājējiem)
* Graudu iela
* Tumes iela
* Ēbelmuižas iela
* Dižozolu iela (T veida krustojums)
* Ozolciema iela (T veida krustojums)

## Atsauces

## Skatīt arī
* Ziepniekkalns
Artūrs Smoļjaņinovs

**Artūrs Smoļjaņinovs** (; dzimis  Maskavā, PSRS) ir Krievijas teātra, kino, televīzijas aktieris, dziedātājs, dziesmu autors un teātra režisors. Kopš 2023. gada dzīvo Latvijā, Rīgā.

Ļutija loma un 2005. gada filmā par Afganistānas karu "9. rota" aktierim atnesa plašu popularitāti.

A. Smoļjaņinovs iestājās pret 2022. gada Krievijas iebrukumu Ukrainā. 2022. gada oktobrī pret aktieri tika ierosināts administratīvs protokols par armijas "diskreditēšanu". 2023. gada janvārī Krievijas Federācijas Izmeklēšanas komitejas priekšsēdētājs Aleksandrs Bastrikins deva rīkojumu ierosināt krimināllietu pret aktieri par pretkara pozīciju. 2026. gadā Krievija viņu izsludināja starptautiskajā meklēšanā.

2023. gada janvārī Smoļjaņinovs paziņoja, ka strādā Latvijā.

2025. gadā filmējies latviešu režisora Dzintara Dreiberga filmā "Tīklā. TTT leģendas dzimšana".

## Atsauces

## Ārējās saites

* Артур Смольянинов // ruskino.ru
* Артур Смольянинов // «Эхо»
Preston North End F.C.

***Preston North End Football Club***, vienkārši pazīstams arī kā ***Preston North End*** vai ***PNE***, ir profesionāls Anglijas futbola klubs no Prestonas pilsētas, kas piedalās Anglijas otrajā spēcīgākajā futbola līgā jeb Anglijas čempionātā. Klubs tika dibināts 1880. gadā un savas mājas spēles aizvada *[[Deepdale]]* stadionā, kurā ir 23 404 skatītāju vietas.

1888. gadā *Preston North End* bija viens no Anglijas futbola līgas dibinātājiem. 1888–89. gada sezonā klubs uzvarēja gan jaunizveidotajā Anglijas futbola līgā gan arī FA kausā, kļūstot par pirmo Anglijas komandu, kas vienas sezonas laikā ir uzvarējusi gan augstākajā līgā gan FA kausā. Klubs arī nezaudēja nevienā mačā, iegūstot iesauku *The Invincibles*. Arī nākamajā seznoā *Preston North End* kļuva par līgas uzvarētājiem.

Kluba pazīstamākie spēlētāji ir Toms Finijs un Bills Šenklijs, kuru vārdā ir nosauktas *Deepdale* stadiona tribīnes.

## Sasniegumi

* **Anglijas futbola augstākais līmenis** (līdz 1992. gadam **Pirmā divīzija**; tagad — **[[Anglijas futbola Premjerlīga|Premjerlīga]]**)
** Čempioni (2): 1888–89, 1889–90
** Vicečempioni (6): 1890–91, 1891–92, 1892–93, 1905–06, 1952–53, 1957–58
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (3): 1903–04, 1912–13, 1950–51
** Vicečempioni (2): 1914–15, 1933–34
* **Anglijas futbola 3. līmenis** (pašlaik — *League One*)
** Čempioni (2): 1970–71, 1999–2000
** Izslēgšanas spēļu uzvarētāji (1): 2015
* **Anglijas futbola 4. līmenis** (pašlaik — *League Two*)
** Čempioni (1): 1995–96
** Vicečempioni (1): 1986–87
* **[[FA kauss]]**
** Čempioni (2): 1888–89, 1937–38
** Finālisti (5): 1887–88, 1921–22, 1936–37, 1953–54, 1963–64
* **[[FA Charity Shield]]**
** Finālisti (1): 1938

## Ārējās saites

*
Marats Kasems

**Marats Kasems** (dzimis  Rīgā) ir Latvijas politologs un žurnālists. Bijušais ziņu aģentūras *[[Sputnik (ziņu aģentūra)|Sputnik]] Lietuva* galvenais redaktors. 

## Dzīvesgājums
Marats Kasems dzimis Rīgā 1990. gada 14. martā Jemenas arābu karavīra Fādela un krievietes Svetlanas ģimenē. Mācījies klavierspēli Salaspils Mūzikas un mākslas skolā, studējis politoloģiju Latvijas Universitātē (ko nepabeidza) un Krievijas Tautu draudzības universitātē.

2009. gadā Kasems kandidēja Salaspils domes vēlēšanās no partijas "Demokrāti.lv", ar plusiņu palīdzību ievērojami paceļoties partijas sarakstā, taču partija domē neiekļuva.

2013. gadā Kasems kandidēja Salaspils novada domes vēlēšanās no partijas "Saskaņa", taču pēc tam tika izslēgts no partijas, jo sociālajos tīklos un citos interneta portālos plašu ievērību piesaistīja video, kurā viņš redzams, gānoties par pašvaldību vēlēšanu rezultātiem.

2018. gadā Kasems kandidēja Saeimas vēlēšanās no partiju apvienības "Par alternatīvu". Viņš sarakstā bija pieteikts kā Krievijas medija "Rossija Segodņa" žurnālists. Vēlāk Kasems kļuva par *[[Sputnik (ziņu aģentūra)|Sputnik]] Lietuva* redaktoru, bet 2019. gadā Lietuva pasludināja viņu par *[[persona non grata]]* un uz pieciem gadiem liedza iebraukšanu valstī.

2022. gada 30. decembrī Kasems tika aizturēts Latvijā, iemesls bija aizdomas par spiegošanu un Eiropas Savienības ekonomisko sankciju pārkāpšanu. Prokuratūra Kasemam cēla apsūdzību pēc Krimināllikuma panta par palīdzību ārvalstij pret Latvijas Republiku vērstā darbībā. 2023. gada aprīlī viņš tika atbrīvots no ieslodzījuma pret parakstu par neizbraukšanu no Latvijas. 2023. gada jūlijā saskaņā ar Ģenerālprokuratūras priekšrakstu par sodu, Kasems tika atzīts par vainīgu un sodīts par palīdzību ārvalstij pret Latviju vērstā darbībā. Ņemot vērā, ka Kasems savu vainu atzina un rīcību nožēloja, viņam tika piemērots 15 500 eiro sods.

2023. gada 31. augustā plašā intervijā portālam Delfi Kasems sacīja, ka, strādājot pie propagandista Dmitrija Kiseļova, viņš veicis netīru darbu un par to saņēmis mazu samaksu. Kasems arī teica, ka neplāno atgriezties Krievijā. Pēc neilga laika intervija tika dzēsta no portāla.

Intervijā laikrakstam *Novaya Gazeta Europe* Kasems noliedza apgalvojumus par krievvalodīgo apspiešanu Latvijā.

## Atsauces
Alimhans Ermekovs

thumb|Alimhans Ermekovs
**Alimhans Ermekovs** (kazahu: *Әлімхан Ермеков*; 1891—1970) bija kazahu sabiedriskais darbinieks, viens no partijas "Alaš" dibinātājiem, pirmais kazahu matemātikas profesors.

1938. gada sākumā tika arestēts un notiesāts uz desmit gadiem par kontrrevolucionāru darbību. Ermekovs tika ieslodzīts Jeņisejlagā (tagad Kanska, Krasnojarskas novads). Tika atbrīvots 1947. gadā, strādāja Šimkentas Būvmateriālu tehnoloģiskajā institūtā, pildot matemātikas un fizikas nodaļas vadītāja pienākumus.

1948. gadā viņu atkal arestēja un notiesāja uz desmit gadiem. Atbrīvots 1955. gadā, strādāja Karagandas Kalnrūpniecības institūtā līdz pat aiziešanai pensijā 1958. gadā.

Miris 1970. gada 22. jūnijā Karagandā.

## Ārējās saites
Sirdsapziņa

[thumbnail|upright=1.0|[Vinsents van Gogs|Vinsenta van Goga glezna “Žēlsirdīgais samarietis”]]
**Sirdsapziņa** ir morāla vērtība, spēja īstenot morālu paškontroli, izvērtējot sevi. Sirdsapziņa ir arī cilvēka morālo uzskatu un principu kopums, balstoties uz personības vērtību sistēmu. Nereti sirdsapziņa tiek raksturota kā nožēla par personas paveiktu darbību, kas konfliktē ar viņa morālajām vērtībām.

## Atsauces

## Ārējās saites
Šonu valoda

**Šonu valoda** (*chiShona*) ir viena no lielākajām bantu valodām, kas pieder Nigēras-Kongo valodu saimei. Šonu valodā galvenokārt runā šoni, kas dzīvo Zimbabvē un Mozambikā. Zimbabvē tā ir viena no valsts valodām. Šonu valodas pratēju skaits tiek lēsts ap 8,3 miljoniem (2007. gadā), kas veido ievērojamu daļu no Zimbabves iedzīvotājiem.

Šonu valodai, tāpat kā citām bantu valodām, raksturīga prefiksu un sufiksu sistēma, kas norāda uz lietvārdu klasēm, dzimti un skaitli. Tā ir toņu valoda, kas nozīmē, ka vārda nozīme var mainīties atkarībā no toņa, kādā tas tiek izrunāts.

## Dialekti

* *Zezuru* – viens no izplatītākajiem dialektiem.
* *Karanga* – galvenokārt lieto centrālajos un dienvidu reģionos.
* *Manyika* – izplatīts Austrumzimbabvē un Mozambikā.
* *Korekore* – sastopams valsts ziemeļu daļā.
* *Ndau* – lieto galvenokārt pie robežas ar Mozambiku un kas ietver dažas portugāļu valodas ietekmes.

## Atsauces

## Ārējās saites
Edijs Šlesers

**Edijs Šlesers** (dzimis  Dobelē) ir bijušais latviešu basketbolists, spēlēja saspēles vadītāja pozīcijā. Pārsvarā spēlējis Latvijas Basketbola līgas (LBL) komandās, bet arī Nīderlandē. Pēc spēlētāja karjeras beigām — treneris.

## Karjera
E. Šlesers nāk no Ukriem. Jau jaunatnes basketbolā nonācis Rīgā.

Basketbolista karjeras laikā pārstāvējis Rīgas komandas ASK, "Barons", kā arī BK Valmiera un BK Jūrmala (šajā klubā noslēdza spēlētāja karjeru 2013. gadā). Spēlējis arī ārpus Latvijas, pārstāvot Nīderlandes klubu *[[Den Helder (basketbola klubs)|Den Helder]]*. 2010. gadā kopā ar "Barons/LMT" kļuva par Latvijas Basketbola līgas čempionu.

E. Šlesers ir spēlējis visu vecumu Latvijas jaunatnes izlasēs.

Pēc spēlētāja karjeras beigām pievērsies trenera darbam, strādājis ar jauniešu komandām. 2023. gada vasarā E. Šlesers bija Latvijas U-18 izlases galvenais treneris, kas izcīnīja zelta medaļas B divīzijas Eiropas čempionātā Portugālē un atgrieza Latvijas izlasi A divīzijā. Šobrīd trenē Latvijas U1-6 izlasi un no jaunajiem spēlētājiem izveidoto komandu "Ekselences centrs", kas spēlē Nacionālajā basketbola līgā (LBL2).

## Atsauces

## Ārējās saites
Sīmanis Kānanietis

**Sīmanis Kānanietis** (, miris ap 65. gadu), arī **Sīmanis Kananejs**, ir viens no Jēzus Kristus divpadsmit apustuļiem. Sīmaņa Kānanieša simboli ir laiva, airis, krusts un zāģis, zivs (vai divas zivis) un šķēps. Sīmanis Kānanietis ir zāģētāju un ādmiņu aizbildnis.

Romas Katoļu baznīcā diena, kad tiek godināts apustulis Sīmanis Kānanietis, ir 28. oktobris, bet pareizticīgajiem šī diena ir 10. maijs.

## Atsauces

## Ārējās saites
Moldovas Republikas komunistu partija

**Moldovas Republikas komunistu partija** () ir Moldovas komunistiskā partija, kuras dibinātājs ir Vladimirs Voroņins. No 2001. līdz 2009. gadam tā bija Moldovas valdošā partija.

2009. gadā partija zaudēja vairākumu parlamentā, piekāpjoties Aliansei par Eiropas integrāciju. 2019. gada parlamenta vēlēšanās tā ieguva 3,75 % un zaudēja visas vietas valsts parlamentā, bet 2021. gada pirmstermiņa vēlēšanās atgriezās parlamentā.

Partijas programmā ir deklarēta piederība komunisma un internacionālisma vērtībām. Līdz 2001. gada vēlēšanām viens no galvenajām Komunistu partijas politikas virzieniem bija tuvināšanās ar Krieviju, bet iegūstot varu, partija sāka uzsvērt Eiropas integrāciju un tuvināšanos Eiropas Savienībai.

## Atsauces

## Ārējās saites
Sniegogas

**Sniegogas** () ir ģints kaprifoliju dzimtā. Tās dabiskais izplatības areāls ir Dienvidķīnā un Centrālķīnā, kā arī Ziemeļamerikā līdz Hondurasai, taču sugas ir ieviesušās arī citur pasaulē, tostarp Latvijā.

Sniegogas ir noturīgi augi, kas spēj augt dažādos apstākļos. Tās visbiežāk sastopamas mežos, sausos vai mitros izcirtumos, akmeņainās kalnu nogāzēs vai upju krastu un strautu tuvumā. Ir novērots, ka tās aug dažādās augsnēs, piemēram, viegli smilšainā augsnē, smilšmāla augsnē un smagākā māla augsnē. Sniegogas spēj augt arī augsnēs ar dažādiem pH līmeņiem un dažādos saules gaismas apstākļos.

## Klasifikācija
Ģintī ir klasificētas sugas un dabiski sastopamie hibrīdi:

* Strauta sniegoga (*Symphoricarpos albus*) (L.) S.F.Blake — sastopama Latvijā
* *Symphoricarpos acutus* (A.Gray) Dieck
* *Symphoricarpos × chenaultii* Rehder
* *Symphoricarpos × doorenbosii* Krüssm.
* *Symphoricarpos guadalupensis* Correll
* *Symphoricarpos guatemalensis* J.K.Williams
* *Symphoricarpos hesperius* G.N.Jones
* *Symphoricarpos longiflorus* A.Gray
* *Symphoricarpos microphyllus* (Humb. & Bonpl. ex Schult.) Kunth
* *Symphoricarpos mollis* Nutt.
* *Symphoricarpos occidentalis* (R.Br.) Hook.
* *Symphoricarpos orbiculatus* Moench
* *Symphoricarpos oreophilus* A.Gray
* *Symphoricarpos palmeri* G.N.Jones
* *Symphoricarpos parishii* Rydb.
* *Symphoricarpos rotundifolius* A.Gray
* *Symphoricarpos sinensis* Rehder

## Galerija

Attēls:Symphoricarpos × chenaultii 'Hancock' Śnieguliczka Chenaulta 2019-10-26 03.jpg|*Symphoricarpos × chenaultii*
Attēls:Symphoricarpos longiflorus - Flickr - aspidoscelis.jpg|*Symphoricarpos longiflorus* 
Attēls:Symphoricarposmollis.jpg|*Symphoricarpos mollis*
Attēls:Symphoricarpos occidentalis - 52356350892.jpg|*Symphoricarpos occidentalis* 
Attēls:Symphoricarpos oreophilus 3.jpg|*Symphoricarpos oreophilus*


## Atsauces
Tumsas robeža

**"Tumsas robeža"** () ir 2010. gada spraiga sižeta trillera filma, kuras režisors ir Mārtins Kempbels. Filmā galvenās lomas atveido Mels Gibsons, Rejs Vinstons, Denijs Hjūstons un Bojana Novakoviča. Filma ir balstīta uz 1985. gada *[[BBC]]* seriālu ar tādu pašu nosaukumu, kura režisors arī bija Kempbels.

Filma stāsta par Bostonas policijas detektīvu, kurš izmeklē savas meitas slepkavību, atklājot politisku sazvērestību.

Filmas "Tumsas robeža" pirmizrāde notika . Filma saņēma dalītas kritiķu atsauksmes, slavējot Gibsona un Vinstona aktierspēli. Tīmekļa vietnē ''Rotten Tomatoes'' filmai ir 55% vērtējums.

## Atsauces

## Ārējās saites
Pākšaugu rinda

**Pākšaugu rinda** () ir divdīgļlapju rinda. Atkarībā no klasifikācijas sistēmas, rindā var būt klasificētas 4 dzimtas (APG II klasifikācijas sistēmā) — tauriņziežu dzimta (*Fabaceae)*, ziepenīšu dzimta (*Polygalaceae*), *Quillajaceae* un *Surianaceae* — vai arī tikai viena — tauriņziežu dzimta (Kronkvista sistēmā).

Pākšaugu rindai ir kosmopolītiska izplatība, tostarp daudzas sugas ir sastopamas arī Latvijā, piemēram, ārstniecības amoliņš (*Melilotus officinalis*), pļavas āboliņš (*Trifolium pratense*) un dūkstu vanagnadziņš (*Lotus uliginosus*), kas ir klasificēti tauriņziežu dzimtā, un parastā ziepenīte (*Polygala vulgaris*), kas ir klasificēta ziepenīšu dzimtā.

Rindā klasificētā tauriņziežu dzimta sugu skaita ziņā ir trešā lielākā sauszemes augu dzimta; tajā ir aptuveni 765 ģintis un gandrīz 20 000 zināmas sugas.

## Sistemātika
Pākšaugu rindas filoģenēze ir šāda:

## Galerija

Attēls:Coronilla glauca kz11.jpg|*Coronilla glauca*
Attēls:Lathyrus niger kz07.jpg|*Lathyrus niger*
Attēls:Polygala garcinii.jpg|*Polygala garcinii*
Attēls:Quillaja saponaria 05.jpg|*Quillaja saponaria*
Attēls:Suriana maritima L. - bay cedar, baycedar (locally tassel plant) (3771234026).jpg|*Suriana maritima*


## Atsauces
Skredeļi (Audriņu pagasts)

**Skredeļi** () ir apdzīvota vieta Rēzeknes novada Audriņu pagastā. Izvietojies pagasta dienvidu pierobežā  no pagasta centra Audriņiem,  no novada centra Rēzeknes un  no Rīgas.

Skrajciems izvietojies Rēzeknes upes labā krastā, tajā atrodas dārzkopības kooperatīvs "Nākotne-1", minizoodārzs "Rozītes", kā arī Skredeļu kapi.

1897. gadā katoļu ciemā bija 12 sētas.

## Iedzīvotāju skaits

## Atsauces
Mārtiņš Veide

**Mārtiņš Teodors Veide** (1865—1923) bija latviešu kuģu īpašnieks, tālbraucēju kapteinis un sabiedriskais darbinieks.

## Biogrāfija
Dzimis 1865. gada 6. aprīlī Ainažu pagasta "Milleros", kuģu īpašnieka un viena no Ainažu jūrskolas izveides atbalstītājiem, Jura Veides ģimenē.

Mācījies un 1887. gadā absolvējis Ainažu jūrskolu iegūstot tālbraucēja kapteiņa diplomu.

Vēlāk darbojies jūrskolas apgādības komitejā. 1902. gadā vadījis jaunās jūrskolas ēkas būvniecības komisiju. Bijis vairāku Ainažu ostas noliktavu īpašnieks. 1905. gadā izbūvējis sev piederošu 319 m. garu kuģu piestātni no koka.
1914. gadā izveidojis rēdereju *Reederei fur Dampf-, Bugsier-, See-, Prahme- und Segelshiffe Martin Weide Haynasch*.

1902. gadā uzbūvējis jaunu savas ģimenes dzīvojamo namu Ainažos, tā saukto Veides pili, kas joprojām ir viena no greznākajām un lielākajām pilsētas ēkām.

Miris 1923. gada 4. aprīlī Ainažos.

## M. Veidem piederošie kuģi

# "DAGMAR" — pasažieru tvaikonis "Dagmāra", kas uzturēja satiksmi starp Ainažiem un Pērnavu.
# "GEORG" — tvaikonis
# "HARY" — velkonis Ainažu ostā
# "MERCATOR" — burinieks
# "MATADOR" — burinieks
# "OTOMAR" — burinieks
# "MICHAEL" — burinieks
# "ELEVATOR" — burinieks
# "MONITOR" — burinieks
# "EQUATOR" — burinieks
# "ANNA WICTORIA" — burinieks
# "GEORG" — burinieks
# Vairāki Ainažu ostas prāmji

## Atsauces
Bleda

**Bleda** (, , , (senākos avotos arī *Feldes*) ir pilsēta pie Bledas ezera Goreņskas reģionā Slovēnijas ziemeļrietumos. Tā ir Bledas pašvaldības administratīvais centrs. Bleda ir viens no nozīmīgākajiem tūristu galamērķiem Goreņskas reģionā un Slovēnijā kopumā, piesaistot apmeklētājus no visas pasaules. Pilsētā 2014. gadā dzīvoja apmēram 8000 iedzīvotāju.

## Vēsture
Apdzīvotas apmetnes šajā reģionā veidojušās kopš mezolīta laikiem, mūsdienu apdzīvotā vieta, iespējams, radusies ap 600. gadu slāvu apmetņu veidošanās laikā Austrumu Alpos. Pēc tam, kad slāvu Karantāniju 788. gadā iekaroja franki, šī teritorija nonāca Bavārijas hercogistes ietekmē.

Pēc Austroungārijas sabrukuma 1918. gadā Bleda un pārējā Goreņjes reģiona daļa nonāca Dienvidslāvijas Karalistes pakļautībā un kļuva par valdošā Karadžordževiču nama vasaras rezidenci. Šo tradīciju turpināja Dienvidslāvijas līderis Josips Brozs Tito, kad viņš šeit 1947. gadāuzcēla savu vasaras rezidenci.

Mūsdienu pilsēta sāka veidoties 19. gadsimta vidū no Gradas, Mlino, Rečicas, Zagorices un Želečes ciemiem, kas ieskauj ezeru. Tajā laikā zemnieki sāka pārdot zemi gar austrumu ezera krastu turīgiem cilvēkiem villu būvniecībai, un Gradas, Zagorices un Želečes ciemi sāka apvienoties. Bleda par pilsētu oficiāli tika atzīta 1960. gadā.

## Tūrisms
[thumb|Bledas ''[krēmšnite*]]
Bleda ir pazīstama ar [[Ledājs|ledāju]] veidoto [[Bledas ezers|Bledas ezeru]], kas ir nozīmīgs tūrisma objekts. Uz klints, no kuras paveras skats uz ezeru, atrodas ikoniskā [[Bledas pils]]. Pilsēta Slovēnijā ir pazīstama arī ar vaniļas un krējuma kūku *krēmšniti* ().

Mazā salā ezera vidū atrodas [[Marijas debesbraukšana]]s svētceļojuma baznīca, kas veltīta [[Jaunavas Marijas debesīs uzņemšana]]i (); apmeklētāji bieži zvana tās zvanu, jo ​​sena leģenda apgalvo, ka tas sniedz veiksmi, tam kurš to skandina. Uz salu var nokļūt ar tradicionālu koka laivu ar plakanu dibenu *pletnu'' (), kas ir daļa no tika 23 laivu flotes, kuras drīkst braukt ezerā, lai aizsargātu ezera tīrību. Šīs laivas kopš 18. gadsimta pārvalda dažas ģimenes. Bledas ezera salā ir kāpnes ar 99 pakāpieniem. Vietējā slovēņu kāzu tradīcija ir, ka vīrs savu jauno līgavu nes pa šiem pakāpieniem, kuru laikā līgavai jāklusē.
## Sadraudzības pilsētas
Bledas sadraudzības pilsētas ir:
*  Bresanone, Itālija
*  Henlija pie Temzas, Apvienotā Karaliste
*  Veldene, Austrija
## Atsauces

## Ārējās saites

* Bled on Geopedia
* Official website
Ogres Centra pamatskola

**Ogres Centra pamatskola** ir vispārizglītojoša mācību iestāde Ogrē.

## Vēsture
Ogres Centra pamatskola, kā atsevišķa izglītības iestāde, sāka darboties 2002. gadā, kad no Ogres ģimnāzijas atdalīja 1.-6. klases. 2011. gadā Ogres pamatskola pārdēvēta par **Ogres sākumskolu**, bet 2022. gadā tā reorganizēta un pārdēvēta par **Ogres Centra pamatskolu**.

## Programmas
# Pamatizglītības programmu (kods 21011111),
# Speciālās pamatizglītības programma izglītojamajiem ar mācīšanās traucējumiem (kods 21015611)

## Atsauces
Patrisa Lumumbas Krievijas Tautu draudzības universitāte

**Patrisa Lumumbas Krievijas Tautu draudzības universitāte** (krievu: *Российский университет дружбы народов имени Патриса Лумумбы*) ir viena no lielākajām augstākās izglītības iestādēm Maskavā.

Tautu draudzības universitāti 1960. gada 5. februārī dibināja PSRS Ministru padome, bet 1992. gada 5. februārī ar Krievijas valdības lēmumu tā tika pārdēvēta par **Krievijas Tautu draudzības universitāti**. No 1961. līdz 1992. gadam Tautu draudzības universitāte tika nosaukta Kongo Demokrātiskās Republikas neatkarības cīnītāja Patrisa Lumumbas vārdā. Augstskolas studentu, doktorantu un praktikantu vidū ir 500 tautību un etnisko grupu pārstāvji no vairāk nekā 150 valstīm.

2023. gada martā universitātei tika atgriezts Patrisa Lumumbas vārds.

## Atsauces

## Ārējās saites
Margarita Drobjazko

**Margarita Drobjazko** (, ; dzimusi  Maskavā) ir Krievijā dzimusi un dzīvojoša bijusī Lietuvas daiļslidotāja. Startēja dejās uz ledus ar partneri no Lietuvas Povilu Vanagu. 2023. gadā Lietuvas pilsonība atņemta par Krievijas iebrukuma Ukrainā atbalstīšanu.

## Dzīvesgājums
M. Drobjazko ir dzimusi Maskavā, bet līdz sešu gadu vecumam dzīvoja Magadanā, Krievijas galējos ziemeļaustrumos. 1993. gadā ieguvusi Lietuvas pilsonību.

M. Drobjazko un P. Vanaga lielākie starptautiskie panākumi bija bronzas medaļas 2000. gada Pasaules čempionātā Nicā, kā arī divas bronzas medaļas Eiropas čempionātos (2000, 2006). Piedalījušies piecās olimpiskajās spēlēs, augstākā sasniegtā vieta — 5. vieta 2002. gada olimpiādē Soltleiksitijā, kas ir viens no augstākajiem sasniegumiem Lietuvai ziemas olimpiskajās spēlēs. 2006. gada ziemas olimpiskajās spēlēs pāris palika 6. vietā, kas arī bija labākais sasniegums Lietuvai šajā olimpiādē.

Pēc 2022. gada Krievijas iebrukuma Ukrainā M. Drobjazko ir atbalstījusi invāziju. 2022. gada 10. augustā Lietuvas prezidents Gitans Nausēda viņai un P. Vanagam atņēma Lietuvas Dižkunigaiša Ģedimina ordeni pēc dalības iebrukumu atbalstošā daiļslidošanas šovā Sočos, bet 2023. gada vasarā Lietuvas Iekšlietu ministrija aicināja viņai atņemt Lietuvas pilsonību. 2023. gada 15. septembrī M. Drobjazko Lietuvas pilsonība tika atņemta.

## Atsauces

## Ārējās saites
Ziepenīšu dzimta

**Ziepenīšu dzimta** () ir dzimta pākšaugu rindā, kurai ir gandrīz kosmopolītisks izplatības diapazons. Dzimtā ir aptuveni 29 ģintis un apmēram 900 zināmas augu, krūmu un koku sugas. Vairāk nekā puse no visām sugā ir klasificētas ziepenīšu (*Polygala*) ģintī.

## Klasifikācija
Ziepenīšu dzimtā ir klasificētas šādas ģintis:

* Ziepenītes (*Polygala*) Tourn. ex L.
* *Acanthocladus* Klotzsch ex Hassk.
* *Ancylotropis* B.Eriksen
* *Asemeia* Raf.
* *Atroxima* Stapf
* *Badiera* DC.
* *Barnhartia* Gleason
* *Bredemeyera* Willd.
* *Caamembeca* J.F.B.Pastore
* *Carpolobia* G.Don
* *Comesperma* Labill.
* *Diclidanthera* Mart.
* *Epirixanthes* Blume
* *Eriandra* P.Royen & Steenis
* *Gymnospora* (Chodat) J.F.B.Pastore
* *Hebecarpa* (Chodat) J.R.Abbott
* *Heterosamara* Kuntze
* *Hualania* Phil.
* *Monnina* Ruiz & Pav.
* *Monrosia* Grondona
* *Moutabea* Aubl.
* *Muraltia* DC.
* *Phlebotaenia* Griseb.
* *Polygaloides* Haller
* *Rhamphopetalum* J.F.B.Pastore & M.Mota
* *Rhinotropis* (S.F.Blake) J.R.Abbott
* *Salomonia* Lour.
* *Securidaca* L.
* *Xanthophyllum* Roxb.

## Galerija

Attēls:Asemeia violacea 9aIR1.jpg|*Asemeia violacea*
Attēls:Comesperma volubile.jpg|*Comesperma volubile*
Attēls:Monnina xalapensis 1.jpg|*Monnina xalapensis* 
Attēls:Muraltia ericoides.jpg|*Muraltia ericoides*
Attēls:Xanthophyllum-octandrum-kerrycoleman-inat-73694297.jpg|*Xanthophyllum octandrum*


## Atsauces
Roberts Stumbris

**Roberts Stumbris** (dzimis  Saldū) ir Latvijas basketbolists, spēlē vieglā uzbrucēja pozīcijā. 2025. gadā pārstāv Spānijas klubu *[[Club Melilla Baloncesto|Melilla]]*. Rīgas VEF sastāvā divreiz kļuvis par Latvijas Basketbola līgas (LBL) čempionu.

## Karjera
Sācis trenēties basketbolā un LJBL spēlējis dzimtajā Saldū, bet vidusskolas vecumā pārcēlies uz Liepāju. Basketbolista karjeru augstākajā līmenī sācis LBL komandā "Liepājas lauvas". Daudz spēlējis ārvalstu klubos: Igaunijā, Lietuvā, Islandē, Polijā un Itālijā. Pārstāvot Latvijas vadošo klubu Rīgas VEF, 2019. un 2020. gadā kļuvis par Latvijas čempionu.

Bijis diskvalificēts par dopinga (marihuāna) lietošanu 2014. gadā, kad pārstāvēja Igaunijas klubu Rakveres "Tarvas". Pēc deviņu mēnešu diskvalifikācijas termiņa beigām šis pats klubs spēlētājam deva iespēju atgriezties profesionālajā sportā.

2023. gada pavasarī R. Stumbris pārcēlās no Itālijas pēc spēka otrās līgas kluba *[[Pallancestro Trapani|Trapani]]* uz *[[Itālijas basketbola līgas A sērija|Lega A]]* klubu *[[Pallacanestro Trieste|Trieste]]*. Augustā tika paziņots, ka spēlētājs turpmāk pārstāvēs Nīderlandes klubu *[[Heroes Den Bosch]]*. 2024. gada vasarā pievienojies Spānijas klubam *[[Club Baloncesto San Pablo Burgos|Burgos]]*, kas spēlēja pēc spēka otrajā līgā *[[Primera FEB]]*. 2025. gada pavasarī Burgosas klubs kļuva par *Primera FEB* čempioniem, nodrošinot pacelšanos uz ACB līgu. Rudenī noslēdza līgumu ar citu *Primera FEB* klubu *[[Club Melilla Baloncesto|Melilla]]*.

Pārstāvējis Latvijas U-20 izlasi, kura 2013. gada Eiropas U-20 čempionātā ieguva sudraba medaļas.

2022. gadā debitējis pieaugušo Latvijas basketbola izlasē.

## Atsauces

## Ārējās saites
Vīķi (augi)

**Vīķi** () ir ģints tauriņziežu dzimtā, kurai dabiskais izplatības areāls ir mērenajā un subtropu joslā līdz tropu kalniem. Tajā ir klasificētas vairāk nekā 240 sugas, no kurām vairākas ir sastopamas Latvijā.

## Klasifikācija
Latvijā ir sastopamas vai ir konstatētas šādas vīķu sugas:

* Četrsēklu vīķis (*Vicia tetrasperma*) (L.) Schreb.
* Dedestiņu vīķis (*Vicia lathyroides*) L.
* Dzeltenais vīķis (*Vicia lutea*) L.
* Kasūbijas vīķis (*Vicia cassubica*) L.
* Krūmāja vīķis (*Vicia dumetorum*) L.
* Lauka pupa (*Vicia faba*) L.
* Lielziedu vīķis (*Vicia grandiflora*) Scop.
* Mainīgais vīķis (*Vicia varia*) Host
* Meža vīķis (*Vicia sylvatica*) L.
* Pūkainais vīķis (*Vicia hirsuta*) (L.) Gray
* Sējas vīķis (*Vicia sativa*) L.
* Smalklapu vīķis (*Vicia tenuifolia*) Roth
* Smiltāja vīķis (*Vicia villosa*) Roth
* Šaurlapu vīķis (*Vicia angustifolia*) Reichard
* Ungārijas vīķis (*Vicia pannonica*) Crantz
* Vanagu vīķis (*Vicia cracca*) L.
* Zirņveida vīķis (*Vicia pisiformis*) L.
* Žoga vīķis (*Vicia sepium*) L.

## Galerija

Attēls:Vicia benghalensis kz06.jpg|*Vicia benghalensis*
Attēls:Vicia faba, Santa Coloma de Farners.jpg|Lauka pupa (*Vicia faba*)
Attēls:Vicia grandiflora W.jpg|Lielziedu vīķis (*Vicia grandiflora*)
Attēls:Vicia serratifolia kz03.jpg|*Vicia serratifolia*
Attēls:Vicia gigantea - Flickr - peganum (1).jpg|*Vicia gigantea*
Attēls:Vicia tenuifolia kz04.jpg|Smalklapu vīķis (*Vicia tenuifolia*)
Attēls:Vicia sylvatica, Wood Vetch, Porth y Nant, North Wales, July 2022.jpg|Meža vīķis (*Vicia sylvatica*)


## Atsauces

## Ārējās saites
Dedestiņas

**Dedestiņas** () ir tauriņziežu dzimtas ģints, kuras dabiskais izplatības areāls ir mērenajā un subtropu joslā līdz tropu kalniem. Ģintī ir klasificētas vairāk nekā 150 sugas, no kurām dažas ir sastopamas arī Latvijā.

## Sugas
Latvijā ir sastopamas šādas dedestiņu sugas:

* Bālā dedestiņa (*Lathyrus pallescens*) (M. Bieb.) K. Koch
* Bumbuļu dedestiņa (*Lathyrus tuberosus*) L.
* Jūrmalas dedestiņa (*Lathyrus maritimus*) (L.) Bigelow
* Kalnu dedestiņa (*Lathyrus linifolius*) (Reichard) Bässler
* Melnējošā dedestiņa (*Lathyrus niger*) (L.) Bernh.
* Meža dedestiņa (*Lathyrus sylvestris*) L.
* Pavasara dedestiņa (*Lathyrus vernus*) (L.) Bernh.
* Pļavas dedestiņa (*Lathyrus pratensis*) L.
* Purva dedestiņa (*Lathyrus palustris*) L.
* Skarbā dedestiņa (*Lathyrus hirsutus*) L.
* Spānijas dedestiņa (*Lathyrus tingitanus*) L.
* Ungārijas dedestiņa (*Lathyrus pannonicus*) (Kramer) Garcke
* Vītņu dedestiņa (*Lathyrus aphaca*) L.
* Zirņveida dedestiņa (*Lathyrus pisiformis*) L.

## Atsauces
Šmalkaldenes savienība

thumb|Šmalkaldenes savienības līgums
**Šmalkaldenes savienība** (vācu: *Schmalkaldischer Bund*) bija aizsardzības alianse, ko 1531. gadā Tīringenes pilsētā Šmalkaldenē noslēdza vācu protestantu valstis. Tā bija vērsta pret ķeizara Kārļa V reliģisko politiku, kura atbalstīja Romas pāvestu un katolicismu.

Savienības iekšējās pretrunas, kas kopš 1542. gada arvien pieauga, ievērojami iedragāja tās aizsardzības spējas. Šmalkaldenes karš 1546–1547. gadā beidzās ar ķeizara uzvaru un savienības likvidēšanu 1547. gadā.

## Ārējās saites
Dzelonis (filma)

**"Dzelonis"** () ir 1973. gada ASV kriminālkomēdijas filma, kuras režisors ir Džordžs Rojs Hills. Filmā galvenās lomas atveido Pols Ņūmens, Roberts Redfords, Roberts Šovs, Eilīna Brenana, Čārlzs Dernings un Roberts Ērls Džonss. Šī ir otrā Hilla filma pēc "Bačs Kesidijs un Sandenss Kids" (1969), kurā galvenās lomas atveido Ņūmens un Redfords.

Filmas darbība norisinās 1936. gadā un tā stāsta par diviem krāpniekiem, kuri plāno apkrāpt ietekmīgu mafijas bosu.

Filmas "Dzelonis" pirmizrāde notika  un to izplatīja *[[Universal Pictures]]*. Filma guva milzīgus finansiālus panākumus un pozitīvas kritiķu atsauksmes. Filmu nominēja Amerikas Kinoakadēmijas balvai desmit kategorijās, saņemot septiņas kategorijās "Labākā filma", "Labākais režisors", "Labākais oriģinālscenārijs", "Labākais mākslinieka darbs", "Labākie kostīmi", "Labākā montāža" un "Labākā oriģinālmūzika". Redfordu arī nominēja labākā aktiera balvai. Filma pazīstama ar savu regtaima mūzikas, īpaši Skota Džoplina melodijas *[[The Entertainer]]*, izmantošanu. Filmas scenāriju mūsdienās uzskata par vienu no visu laiku labākajiem. 2005. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma". Tīmekļa vietnē *[[Rotten Tomatoes]]* filmai ir 93% vērtējums.

## Atsauces

## Ārējās saites